

REPUBLIKA HRVATSKA

OPĆINSKI SUD U KOPRIVNICI

48000 KOPRIVNICA-Hrvatske državnosti 5

KOMISIJA ZA PROVEDBU OGLASA

Broj: 7 Su-155/2021.

Koprivnica, 25. svibnja 2021.

Na temelju članka 4. i članka 10. do 14. Uredbe o raspisivanju i provedbi javnog natječaja i internog oglasa u državnoj službi („NN“ 78/17 i 89/19) Komisija za provedbu Oglasa, objavljenog na web-stranicama Ministarstva pravosuđa i uprave, Hrvatskog zavoda za zapošljavanje i Općinskog suda u Koprivnici za prijam službenika u državnu službu u Općinski sud u Koprivnici, na radno mjesto I. vrste sudski savjetnik – 1 jedan izvršitelj/ica na neodređeno vrijeme, daje slijedeću :

**OBAVIJEST KANDIDATIMA O DANU ODRŽAVANJA**

**I NAČINU PROVEDBE POSTUPKA TESTIRANJA**

Testiranje kandidata koji su podnijeli pravodobne i uredne prijave na Javni natječaj za prijam u državnu službu na neodređeno vrijeme u Općinski sud u Koprivnici na radno mjesto I. vrste sudski savjetnik – 1 jedan izvršitelj/ica i ispunjavaju formalne uvjete objavljene u javnom natječaju održati će se na adresi **Koprivnica, Hrvatske državnosti 5 – drugi kat, soba broj 28.** (kandidati koji su podnijeli pravodobne i uredne prijave i ispunjavaju formalne uvjete su o navedenom obaviješteni putem elektroničke pošte).

Testiranje će se održati

**dana 1. lipnja 2021. s početkom u 12,30 sati.**

Kandidat koji nije pristupio testiranju više se ne smatra kandidatom u postupku i smatra se da je povukao prijavu na javni natječaj.

Po dolasku u zgradu na adresi Koprivnica, Hrvatske državnosti 5 od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet, osobe koje nisu ispunile formalne uvjete i za koje se utvrdi da nisu podnijele prijavu na javni natječaj ne mogu pristupiti testiranju.

Testiranju mogu pristupiti samo kandidati koji dođu u zakazano vrijeme.

Po utvrđivanju identiteta kandidati će biti upućeni u prostoriju u kojoj će se održavati testiranje.

Postupak testiranja : testiranje se sastoji od prve faze koja se sastoji od dva dijela i to : prvi dio od 10 (deset) pitanja iz Zakona o parničnom postupku i Zakona o nasljeđivanju i drugi dio od 10 (deset) pitanja iz Ovršnog zakona, te razgovora odnosno intervjua.

**Prva faza:**

* U prvu fazu testiranja upućuju se svi kandidati koji ispunjavaju formalne uvjete iz javnog natječaja, a čije su prijave pravodobne i potpune. Prva faza sastoji se od dva dijela i to : prvi dio od 10 (deset) pitanja iz Zakona o parničnom postupku i Zakona o nasljeđivanju i drugi dio od 10 (deset) pitanja iz Ovršnog zakona.
* Svaki dio pismene provjere znanja trajati će po 20 (dvadeset) minuta, te se kandidatima za svaki dio pismene provjere znanja dodjeljuje od 0 do 10 (nula do deset) bodova.
* Smatra se da je kandidat zadovoljio u prvoj fazi testiranja ako ostvari najmanje po 5 (pet) bodova na svakom dijelu pismene provjere.
* Kandidat koji ne zadovolji na provedenoj pismenoj provjeri, odnosno dijelu provedene pismene provjere ne može sudjelovati u daljnjem postupku.

**Razgovor (intervju):**

* Na razgovor (intervju) pozvat će se kandidata koji su zadovoljili u prvoj fazi testiranja.
* Na razgovor (intervju) biti će, upućeni, odmah nakon završetka prve faze testiranja.
* Razgovor (intervju) provodi Komisija za provedbu javnog natječaja, a koja u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju za rad u državnoj službi, te rezultate ostvarene u njihovu dosadašnjem radu.
* Rezultati razgovora odnosno intervjua vrednuju se bodovima od 0 do 10 (nula do deset).
* Smatra se da je kandidat zadovoljio na razgovoru odnosno intervjuu ako je dobio najmanje 5 (pet) bodova.
* Nakon provedenog razgovora odnosno intervjua Komisija utvrđuje rang-listu kandidata prema ukupnom broju bodova ostvarenih u prvoj fazi testiranja i na razgovoru odnosno intervjuu.
* Nakon provedenog postupka Komisija dostavlja čelniku tijela izvješće o provedenom postupku, koje potpisuju svi članovi Komisije. Uz izvješće se prilaže i rang-lista kandidata.

**Za vrijeme testiranja kandidati :**• se ne smiju služiti literaturom i zabilješkama,   
• tijekom testiranja ne smiju napuštati prostoriju u kojoj se odvija testiranje,   
• moraju obavezno isključiti mobitele,

• mogu napustiti prostoriju u kojoj se odvija testiranje nakon predaje testa ili ako odustaju od testiranja,

• u slučaju da kod testiranja ostane samo jedan kandidat koji nije završio s testiranjem pretposljednji kandidat koji je završio s testiranjem dužan je ostati u prostoriji u kojoj se vrši testiranje dok i posljednji kandidat ne završi.

Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad Komisija neće priznati niti ocijeniti.

**NAPOMENA :**

* Kandidati su dužni, prilikom ulaska u prostorije gdje će se vršiti testiranje sami nanijeti dezinficijens na ruke koji će se nalaziti na ulazu u prostorije,
* Kandidati su dužni sa sobom donijeti kemijsku olovku kojom će rješavati pisanu provjeru znanja,
* Kandidati u prostoriju ulaze i izlaze jedan po jedan te su se prilikom ulaska i izlaska iz prostorija dužni pridržavati propisanog razmaka od najmanje 1,5 metar,
* Kandidati su obavezni nositi maske,
* Kandidati ne trebaju nositi rukavice, osim ako imaju oštećenja kože i noktiju na rukama

KOMISIJA ZA PROVEDBU JAVNOG NATJEČAJA